1. Tali valla lipuks on sinine ruudukujuline riidelaid. Lipu laiuse ja pikkuse suhe on 1:1 ning lipu normaalsuurus 110 x 110 cm. Lipu keskosas on Tali valla vapi kujutis, mille kõrgus normaalsuurusega lipul on 42 cm. Vapil on sinisel kilbil hõbedane kuuseoksa rist, risti keskel punane jõhvikas.    2. Tali valla lipp heisatakse:  2.1 hoonetel, kus töötab Tali Vallavolikogu ja kus peetakse vallavolikogu koosolekuid;  2.2 valla tseremooniatel ja teistel üritustel, mida viivad läbi valla volikogu, vallavalitsus või ühiskondlikud organisatsioonid ja liikumised valla juhatusel;    3. Valla lipu kujutist võidakse kasutada valla volikogu või vallavalitsuse poolt üleantavatel suveniiridel.    4.  Kui valla lipp on vähendatud mõõdus (laualipuna), peab selle kujutis alati täpselt vastama p. 1 toodud lipu värvusele ja skemaatilisele suhtele.    5. Valla lipp heisatakse hoonete peasissekäigu juures või muus selleks sobivas kohas kas vardaga või lipumasti. Heisatud lipu lipukanga kõrgus maast peab olema 3 m maapinnast.    6. Valla lipu sümboolikat võidakse ettevõtte, asutuse ja organisatsiooni ning kodanike poolt kasutada peale loa saamist vallavalitsusest ja loa eest tasu maksmist  valla eelarvesse. Luba antakse ja selle eest makstav tasu suurus määratakse igal üksikul juhul selleks esitatud kirjaliku avalduse alusel vallavalitsuse poolt.    7. Kontroll valla lipu kasutamise üle on vallavolikogul ja vallavalitsusel.